मुम्बईलाई हराएर लखनउ चौथोमा
लखनउ सुपर जायन्ट्सले आइतबार इन्डियन प्रिमियर लिग (आईपीएल) २०२२ मा मुम्बईलाई ३६ रनले हरायो र लिग तालिकाको चौथो स्थानमा उक्लिन सफल रह्यो । यो जितपछि लखनउको १० अंक भएको छ ।
मुम्बई — लखनउ सुपर जायन्ट्सले आइतबार इन्डियन प्रिमियर लिग (आईपीएल) २०२२ मा मुम्बईलाई ३६ रनले हरायो र लिग तालिकाको चौथो स्थानमा उक्लिन सफल रह्यो । यो जितपछि लखनउको १० अंक भएको छ ।मुम्बईको भने यो लगातार आठौं हार हो र अहिलेसम्म अंकविहीन रहेर लिग तालिकाको पुछारमा छ । वानखेडेमा भएको खेलमा लखनउले पहिले ब्याटिङ गर्दै छ विकेटमा १ सय ६८ रन बनायो ।त्यसमा कप्तान केएल राहुलले नटआउट रहेर १ सय ३ रन बनाए । उनले १२ चौका र चार छक्का प्रहार गरे । जवाफमा मुम्बईले २० ओभरमा आठ विकेट गुमाएर १ सय ३२ रन मात्र बनाउन सक्यो । 